open-index/open-wikipedia-markdown huggingface dataset:
Victorious (album, Skillet)

***Victorious*** je desiaty (jubilejný) štúdiový album americkej kresťansko-rockovej skupiny Skillet. Vyšiel 2. augusta 2019 cez vydavateľstvo Atlantic Records.

Skutočnosť, že nahrávanie nového albumu je v plnom prúde a jeho vydanie sa uskutoční v roku 2019, zdieľal John Cooper pred začiatkom turné „Russian Tour 2019“.

Na koncertoch v ruskej časti turné skupina predstavila 2 nové skladby: „Legendary“ a „Rise Up“.

Dňa 7. mája 2019 skupina v rozhovore pre časopis *[[Billboard]]* oznámila svoj desiaty štúdiový album, ktorého názov je *Victorious*. Vydanie albumu bolo naplánované na 2. augusta 2019. V ten istý deň bola v iTunes sprístupnená predobjednávka albumu a bola sprístupnená aj skladba „Legendary“, ktorá sa neskôr stala titulným singlom albumu.

Dňa 14. júna 2019 boli okamžite k dispozícii 2 skladby z nového albumu – „Anchor“ a „Save Me“. Stali sa prvým a druhým propagačným singlom na podporu albumu.

Dňa 17. júla 2019 sa konala premiéra oficiálneho videoklipu pre singel „Legendary“.

Dňa 26. júla 2019 vyšla skladba „You Ain't Ready“, ktorá sa stala 3. propagačným singlom na podporu albumu.

## Lyric videá
Dňa 8. mája 2019 skupina predstavila lyric video pre singel „Legendary“. Toto video bolo zostavené zo záberov natáčania skladby na koncertoch v rôznych mestách na turné „Russian Tour 2019“.

Dňa 14. júna 2019 skupina predstavila ďalšie 2 lyric videá pre propagačné singly „Anchor“ a „Save Me“.

Dňa 26. júla 2019 skupina predstavila ďalšie lyric video pre propagačný singel „You Ain't Ready“.

## Zoznam skladieb

## Referencie

## Zdroj
* 

Kategória:Albumy skupiny Skillet
Kategória:Hudobné albumy z 2019
Stefán Karl Stefánsson

**Stefán Karl Stefánsson** (* 10. júl 1975, Hafnarfjörður – † 21. august 2018, Reykjavík) bol islandský herec a spevák. Je známy predovšetkým vďaka roli Robbieho Rottena v detskom seriáli *[[LazyTown]]*.

## Kariéra
Kariéra Stefána Karla Stefánssona začala v roku 1994, kedy pracoval ako bábkar pre televíziu.

Neskôr ho Magnús Scheving pozval, aby stvárnil jednu z postáv v druhej hre *LazyTown*. Scheving vytvoril hry kvôli svojim obavám z mladšej generácie Islandu, ktorej chýbal dostatok fyzického cvičenia. Stefán Karl vysvetlil, že „[Scheving] chcel, aby deti boli zdravšie, a tak vytvoril muzikál *LazyTown*. Po počiatočnom úspechu s muzikálom sa Nickelodeon nakoniec dohodol s tvorcami LazyTownu, aby vysielal prvých 40 epizód spolu so speciálnym štúdiom postaveným na Islande. Počas prvých rokov na začiatku roka 2000, Stefán Karl spočiatku nerozumel po anglicky.

## Smrť
V auguste 2016 Stefán Karl oznámil, že mu bol diagnostikovaný cholangiokarcinóm. Následne bola vytvorená kampaň GoFundMe, spisovateľom LazyTownu Markom Valentimom, aby zaplatil svoje životné náklady, keď sa stal príliš chorým na prácu. Kampaň bola popularizovaná rôznymi užívateľmi služby YouTube, ktorí nahrali paródie diela Stefana Karla, čo viedlo k tomu, že sa skladby „We are Number One“ a „The Mine Song“ z *LazyTownu* stávajú internetovým mémom. V auguste 2017 uvedol Stefán Karl, že je v remisii. Na svojej kampani GoFundMe objasnil, že zatiaľ, čo jeho metastázy boli odstránené po úspešnej operácii pečene v júni 2017, bol stále chorý a odmietol ďalšiu adjuvantnú terapiu.

V marci 2018 bol Stefánovi Karlovi diagnostikovaný neoperovateľný cholangiokarcinóm a uviedol, že podstupuje chemoterapiu k predĺženiu života. V auguste 2018 oznámil, že sa osobne rozhodol prerušiť chemoterapiu a ukončil všetky svoje účty na sociálních sieťach.

Zomrel 21. augusta 2018 vo veku 43 rokov. Jeho žena uviedla, že „podľa priania Stefána nebude žiadny pohreb“.

## Externé odkazy
* 

## Zdroj
* 

Kategória:Islandskí speváci
Kategória:Islandskí herci
Grófsky potok

**Grófsky potok** je krátky potok na Záhorí, na území okresu Malacky, v katastri mesta Stupava. Predstavuje prirodzený, horský vodný tok V. rádu, ktorého dĺžka činí 0,899 km a plocha jeho povodia zahŕňa 0,720 km². Pramení v nadmorskej výške  a ľavostranne ústi do Stupavského potoka, vo výške 

## Prameň
Pramení v listnatom, dorastenom lese, v oblasti Nad Prepadlím (), na východnom svahu vrchu Kozlisko (), v chotári mesta Stupava, v Malých Karpatoch, v podcelku Pezinské Karpaty, v nadmorskej výške 

## Opis toku
Od prameňa potok tečie juhovýchodným smerom, vo vyrastenom listnatom lese, následne sa pomaly stáča na juh a onedlho, oblúkom opäť na juhovýchod. Tu vstupuje do mladého, taktiež listnatého lesa, mierne meandruje a znovu preteká dorasteným lesom. Napokon sa sprava, v lokalite Zbojnícka jaskyňa vlieva do Stupavského potoka, v nadmorskej výške 

## Referencie

## Zdroje
* Základná mapa ZBGIS
* GEO-portál, názvy potokov

Kategória:Povodie Moravy
Kategória:Potoky na Slovensku
Kategória:Záhorie
Kategória:Vodné toky v Malých Karpatoch
Kategória:Stupava
Kategória:Vodné toky v okrese Malacky
Hotel Grand

**Hotel Grand** môže byť:
* hotel v Jasnej, pozri Hotel Grand (Jasná)
* hotel v Žiline, pozri Hotel Grand (Žilina)
* hotel v Nových Zámkoch, pozri Hotel Grand (Nové Zámky)
* bývalý hotel v Pezinku, pozri Hotel Grand (Pezinok)
Castelnau-Rivière-Basse

**Castelnau-Rivière-Basse** môže byť:
* francúzsky kantón, pozri Castelnau-Rivière-Basse (kantón)
* francúzska obec, pozri Castelnau-Rivière-Basse (obec)
Fetiše socializmu

***Fetiše socializmu*** (tretia séria: ***Fetiše televízie***; štvrtá séria: ***Fetiše Nežnej revolúcie***) je dokumentárny cyklus RTVS o živote v socialistickom zariadení, fenoménoch Slovenskej televízie, aj o tom, čo sa dialo počas Nežnej revolúcie v roku 1989. Seriál mal premiéru 4. apríla 2014 na Jednotke. Projekt podporili Ministerstvo kultúry Slovenskej republiky a Audiovizuálny fond.

5. októbra 2014 bol seriál obnovený pre druhú sériu, ktorá mala premiéru 6. apríla 2015. 6. januára 2016 bola oznámená tretia séria pod názvom *Fetiše televízie*, ktorá mala premiéru 8. júla 2016. 15. augusta 2019 bola potvrdená štvrtá séria pod názvom *Fetiše Nežnej revolúcie*, ktorá bude mať premiéru 17. októbra 2019.

## Série

## Časti

### 1. séria (2014)

### 2. séria (2015)

### 3. séria: Fetiše televízie (2016)

### 4. séria: Fetiše Nežnej revolúcie (2019)

## Referencie



## Extérne odkazy
*  na Jednotke
*  na Jednotke
*  na Jednotke
* 
* 

Kategória:Slovenské televízne seriály
Kategória:Slovenské dokumentárne seriály
Kategória:Televízne seriály z roku 2014
Hotel Grand (Pezinok)

**Hotel Grand** je budova bývalého hotela v historickom centre mesta Pezinok, ktorá sa nachádza na rohu Meisslovej a Kollárovej ulice na adrese Meisslova ulica číslo 2. Jej návrhárom a projektantom bol architekt Vladimír Fašang.

## História
Projekt hotela bol schválený 14. septembra 1964. Hotel bol postavený v priebehu 2. polovice 60. rokov 20. storočia na mieste bývalých meštianskych domov. Okolo roku 1990 bol zatvorený. Údajne bol odkúpený v holandskej dražbe Petrom Steinhüblom a chátral až do roku 2002, kedy budovu odkúpil podnikateľ Milan Vadovič za 7 miliónov korún.

## Súčasný stav
Od roku 2004 v budove sídli supermarket Billa, avšak hotelová časť budovy chátra dodnes. Popri budove sa nachádza bezplatné parkovisko, Hotel Tilia (pôvodne *Hotel Lipa*) s reštauráciou Pezinský Preš a Bujanovská kúria. Pred budovou, zo strany Radničného námestia, sa od roku 2009 nachádza banský vozík, ktorý slúži ako pamätník baníkov.

## Referencie

Kategória:Stavby v Pezinku
Signum

**Signum** môže byť:

* všeobecne: označenie, znak
* matematická funkcia, pozri signum (matematika)
* odznak rímskej légie, pozri signum (staroveký Rím) 

## Pozri aj
* signatúra
* Signum laudis
* Opel Signum
Viliam Emler

**Viliam Emler** (*tiež Wilhelm, Vilmos, Vilhelmus Elmer*; * 26. november 1839, Banská Štiavnica† 21. október 1897, Banská Bystrica) bol uhorský zlatník slovenského pôvodu pôsobiaci v Banskej Bystrici.

## Životopis
Viliam Emler sa narodil v Banskej Štiavnici. Jeho otec Ignatius Emler a matka Anna Schusterová mali okrem neho ešte troch ďalších synov. Ako učeň strávil štyri roky u banskobystrického zlatníka Jakuba Trauera. 7. februára 1858 bol Emler prijatý zlatníkom a striebrotepcom Františkom Rosenbergerom. 18. marca 1871 prijali Emlera za majstra banskobystrického cechu. Následne v meste pôsobil ako zlatník a po roku 1872 dokonca na pozícii druhého cechmajstra. Jeho význam spočíval nielen v zlatníckej práci, ale mimoriadnym spôsobom sa zaslúžil aj o zachovanie časti zlatníckej dielne majstrov Františka Rosenbergera a Samuela Libaya. Vybavenie Emlerovej zlatníckej dielne sa nachádza v zbierkach Stredoslovenského múzea. Po Emlerovi sa nazýval aj najstarší banskobystrický zlatnícky závod.

## Referencia

## Ďalšia literatúra
* GLOCKO, Filip: *Zlatnícky stôl, nákovy, polica a stojan na zlatnícke nákovy (Život a dielo zlatníka Vilmosa Emlera v zbierkach Stredoslovenského múzea)*. In: Bystrický Permon, ročník XVI., číslo 3., september 2018, ISSN 25859420, s. 5.
* GLOCKO, Filip: *Samuel Libay - život a dielo banskobystrického zlatníka.* Banská Bystrica, Stredoslovenské múzeum, 2018, 
* TORANOVÁ, Eva: *Výrobky domácich zlatníkov a pamiatky zlatníckych cechov v zbierkach slovenských múzeí*, Obzor Martin, 1968
* TORANOVÁ, Eva: *Goldschmiedekunst in der Slowakei*, Tatran Bratislava 1975
* TORANOVÁ, Eva: *Zlatníctvo na Slovensku*, Neografia Martin, Tatran Bratislava 1983
* TORANOVÁ, Eva: *Goldschmiedekunst in der Slowakei*, Tatran Bratislava 1983
* ŽILÁK, Ján: *Genealógia zlatníckeho rodu Libayovcov z Banskej Bystrice.* In: Banská Bystrica. Historicko-etnologické štúdie 1. [Zostavila]: Bitušíková, Alexandra. Banská Bystrica, Inštitút sociálnych a kultúrnych štúdií – Fakulta humanitných vied Univerzity Mateja Bela v Banskej Bystrici 2000. 
* ŽILÁK, Ján: *Genealógia zlatníckeho a strieborníckeho rodu Libayovcov.* In: Medzinárodný seminár – Európske ložiská striebra a vplyvy ich ťažby na životné prostredie SBM Banská Štiavnica 2002, 

Kategória:Slovenskí zlatníci
Kategória:Osobnosti z Banskej Štiavnice
Irena Uhorská

**Irena Uhorská** pôvodným menom **Piroška** (maď. *Piroska–Eiréné*, * 1088, Ostrihom† 13. august 1134, Bitýnia) bola byzantská cisárovná, manželka cisára Jána II. Pochádzala z uhorskej kráľovskej dynastie Arpádovcov. Bola dcérou uhorského kráľa sv. Ladislava. Svadba páru bola zjednaná byzantským cisárom Alexiom I. a kráľom Kolomanom. Uhorský kráľ s manželstvom súhlasil a okolo roku 1105 Piroška odišla na dvor do Carihradu, kde sa uskutočnila svadba a Piroška prijala nový krst a meno Irena po matke svojho manžela. Bola matkou budúceho byzantského cisára Manuela I. Komnéna.

## Život
Názov Piroška bol maďarským odvodením od latinského názvu „*Prisca*“, ktoré znamenalo „starodávne“ (významovo „vážené/seriózne“) správanie. Bola dcérou Uhorského Ladislava I. a Adelheidy Švábskej. Jej starými rodičmi boli Rudolf z Rheinfeldu a jeho druhá manželka Adelheida Savojská. Adelheida bola dcéra Otta Savojského a Adelheidy z Turína. 

Piroška sa narodila v Ostrihome. Jej matka zomrela v roku 1090, keď mala Piroška asi dva roky. Jej otec, kráľ Ladislav zomrel 29. júla 1095 a tak jej poručníkom sa stal bratranec Koloman, nový uhorský kráľ, ktorý dohodol jej zväzok s budúcim byzantským cisárom Jánom II. Komnenom.

V snahe zlepšiť vzťahy s byzantským cisárom Alexiom I., Koloman dohodol manželstvo Pirošky s byzantským dedičom Jánom II. Komnénom. Ten bol už od roku 1092 spoluvládcom jeho otca a očakávalo sa, že cisára po jeho smrti na tróne nahradí. Rokovania boli úspešné a svadba sa uskutočnila niekedy v rokoch 11041105. Ešte predtým však Piroška prijala ortodoxnú vieru a meno Irena.

Podľa zachovaných životopisov Irena vynikala nábožnosťou a dobročinnosťou, vo vláde zohrala malú úlohu. Pripisuje sa jej založenie slávneho kláštora Krista Pantokratora (Všemohúceho). Iní sa zase domnievajú, že ho dal vybudovať jej manžel Ján II. Zo zachovaných dokumentov je však známe, že venovala kláštoru viaceré donácie a pravdepodobne prispela aj na dobročinné ustanovizne, ktoré boli pričlenené ku kláštoru. Kláštor obsahoval tri kostoly a nemocnicu s 5 oddeleniami, ktorá pre ľudí všetkých spoločenských vrstiev.

Cisárovná Irena Uhorská zomrela 13. augusta 1134 a neskôr bola vyhlásená za svätú. Pochovali ju v kláštore Krista Pantokratora, pod rehoľným menom Xénia. Meno prijala až na smrteľnej posteli spolu s rehoľným habitom, ako to v stredoveku východní kresťanskí vladári často robili. Jej sviatok v pravoslávnom svete oslavovaný podľa všeobecného cirkevného kalendára v deň je smrti 13. augusta. Rímske martyrológium jej meno neobsahuje.

## Referencie

## Pozri aj
* Byzantská ríša
* Komnenovci
* Arpádovci

Kategória:Narodenia v 1088
Kategória:Úmrtia v 1134
Kategória:Úmrtia 13. augusta
Kategória:Byzantské cisárovné
Kategória:Pravoslávni svätci
Kategória:Osobnosti z Ostrihomu
Kategória:Zakladatelia kláštorov
Kategória:Byzantskí mnísi
Kategória:Arpádovci
Prezidentský palác

**Prezidentský palác** môže byť:

* sídlo slovenského prezidenta, pozri Grasalkovičov palác
* pracovné sídlo poľského prezidenta, pozri Prezidentský palác (Poľsko)
*rezidentné sídlo poľského prezidenta, pozri Belweder (Varšava)
*sídlo ukrajinského prezidenta, pozri Mariyinský palác
*sídlo maďarského prezidenta, pozri Sándorov palác
*sídlo rakúskeho prezidenta, pozri Hofburg (Viedeň)
*sídlo nemeckého prezidenta, pozri Palác Bellevue
*sídlo francúzskeho prezidenta, pozri Elyzejský palác
*sídlo talianskeho prezidenta, pozri Kvirinálsky palác
*sídlo slovinského prezidenta, pozri Prezidentský palác (Slovinsko)
*sídlo chorvátskeho prezidenta, pozri Largo
*sídlo estónskeho prezidenta, pozri Prezidentský palác (Estónsko)
*sídlo fínskeho prezidenta, pozri Prezidentský palác (Fínsko)
*sídlo gruzínskeho prezidenta, pozri Prezidentský palác (Gruzínsko)
*sídlo litovského prezidenta, pozri Prezidentský palác (Litva)
*sídlo tureckého prezidenta, pozri Prezidentský palác (Turecko)
*sídlo azerbajdžanského prezidenta, pozri Prezidentský palác (Azerbajdžan)

__DISAMBIG__
Potápač prilbatý

**Potápač prilbatý** alebo **potápač čiapkatý**  ( alebo *Mergus cucullatus*) je druh vodného vtáka z čeľade kačicovité (*Anatidae*). Patrí buď ako jediný druh do rodu ***Lophodytes*** (potápač) alebo (skôr staršie) do rodu *[[Mergus]]* (potápač).

Obýva severnú Ameriku a pravidelne je pozorovaný aj v Európe. Podľa Medzinárodnej únie na ochranu prírody a prírodných zdrojov potápač prilbatý patrí medzi najmenej ohrozené druhy, trend celkovej populácie je stúpajúci, za posledných 40 rokov jeho populácia v severnej Amerike výrazne stúpla o 1100%, to znamená 85,9% každých desať rokov. 

## Výskyt a stav na Slovensku
Prvé pozorovanie na Slovensku bolo na Dunaji na Hrušovskej zdrži, dňa 17. februára 2008 tu bol videný vyfarbený samec. V strednej Európe sú zaznamenané jedince zvyčajne posudzované ako uletené zo zajatia.

## Galéria

Hooded Merganser (Lophodytes cucullatus) - hen at nest box (9009141523).jpg|Samica pri hniezdnej búdke
Lophodytes cucullatus MHNT.ZOO.2010.11.33.2.jpg|Vajcia
Küken des Kappensäger.JPG|Mláďatá
Hooded Merganser From The Crossley ID Guide Eastern Birds.jpg|Kompozitná fotografia – pomôcka na ľahšie spoznanie druhu 


## Referencie


## Iné projekty

## Externé odkazy
 
* 

Kategória:Kačicovité
Kategória:Najmenej ohrozené druhy
Kategória:Vtáky na Slovensku
Hydroxykyselina

**Hydroxykyselina** je karboxylová kyselina, ktorá má v reťazci mimo karboxylovej skupiny minimálne jeden atóm vodíka nahradený hydroxylovou skupinou. Patrí preto medzi substitučné deriváty karboxylových kyselín.

## Príprava
* Biochemickými procesmi - kvasením - vzniká napr. kyselina mliečna, vínna a citrónová.
* Oxidáciou diolov alebo hydroxyaldehydov

:HO-CH2-CH2-OH → HO-CH2-CH = O → HO-CH2-COOH

* Ďalšou možnosťou je adícia vody na nenasýtené karboxylové kyseliny

:CH2=CH-COOH + H2O → CH2(OH) - CH2-COOH

* Štvrtá možnosť je z karboxylovej kyseliny cez halogenkyselinu (chlórovaním)

:R-CH2-COOH + Cl2 → R-CH(Cl)-COOH + NaOH (veľmi zriedený roztok) → R-CH(OH)-COOH

## Vlastnosti
Hydroxykyselina je väčšinou pevná kryštalická látka dobre rozpustná vo vode a niektorých organických rozpúšťadlách. Je slabšia a menej reaktívna než halogénkarboxylová kyselina. U hydroxykyseliny sa objavuje optická aktivita.

## Reakcia
* Oxidáciou alebo dehydrogenáciou primárnych a sekundárnych hydroxykyselín pripravíme oxokyseliny.HO-CH2-COOH → O = CH-COOH
* Produkt dehydrogenácie závisí na umiestnení OH skupiny:
** Β: nenasýtené karboxylové kyseliny
** Γ + δ: laktón (vnútorný ester)
** Α: laktid (cyklický diester)
** Ε, ...: zložité polymérne estery

## Názvoslovie
Systematický názov príslušnej hydroxykyseliny zostavíme z názvu východiskovej karboxylovej kyseliny s použitím číslovania a predpony „hydroxy“ (príp. aj násobiacich predpôn di, tri, ...). Číslovanie môžeme použiť dvojakého druhu:

* Klasické číslovanie - atóm C skupiny COOH má číslo 1, nasledujúci má číslo 2, ... Používa sa najčastejšie so systematickým názvom kyseliny.
* Grécke písmená - atóm funkčnej skupiny COOH sa neoznačuje, nasledujúci má písmeno α, ... Používa sa najčastejšie s triviálnym názvom kyseliny.

: HO-C3/βH2-C2/αH (OH) -C1OOH kyselina 2,3-dihydroxypropanová / α, β-dihydroxypropionová

## Zástupcovia
* Kyselina glykolová - CH2(OH)COOH *(2-hydroxyetánová; Najjednoduchšia (alfa)hydroxykyselina)*
* Kyselina mliečna - CH3CH(OH)COOH *(2-hydroxypropánová; Druhá najjednoduchšia (alfa)hydroxykyselina)*
* Kyselina jablčná - C2H3(OH)•(COOH)2 *(2-hydroxybutándiová; Najjednoduchšia dikarboxylová hydroxykyselina)*
* Kyselina glycerová - CH2(OH)CH(OH)COOH *(2,3-dihydroxypropanová; Monokarboxylová dihydroxykyselina)*
* Kyselina vínna - CH(OH)CH(OH)(COOH)2 *(2,3-dihydroxybutándiová; Dikarboxylová dihydroxykyselina)*
* Kyselina citrónová - (C3H4(OH)•(COOH)3 *(2-hydroxypropán-1,2,3-trikarboxylová; Najjednoduchšia trikarboxylová hydroxykyselina)*
* Kyselina salicylová - C6H4(OH)COOH *(2-hydroxybenzoová; Najjednoduchšia aromatická hydroxykyselina)*

## Zdroj
Orech (mäso)

náhľad|Teľací orech
náhľad|Hovädzí orech
**Orech** je druh veľmi kvalitného mäsa zo stehna bravčového, teľacieho alebo hovädzieho mäsa.

## Bravčový orech
Bravčový orech je vhodný na dusenie, pečenie, rezne na vyprážanie. Je ho potrebné rezať priečne cez vlákna.

## Hovädzí orech
Hovädzí orech sa delí na veľký orech (predná spodná časť stehna) a malý orech (zadná a predná vrchná časť stehna). Malý orech je najjemnejším svalom zo stehna a je vhodný na prípravu steaku, ktorý je podobne jemný ako keď sa pripraví zo sviečkovice, avšak má plnšiu chuť, je možné z neho pripravovať aj carpaccio a je možné ho využiť aj na grilovanie. Veľký orech je vhodný na prípravu dusenej pečienky, závitkov alebo rolády.

## Teľací orech
Teľací orech sa delí na malý orech (predná vrchná časť stehna) a veľký orech (predná spodná časť stehna). Veľký orech je vhodný na pečenie a prípravu rolád. Malý orech je tiež vhodný na pečenie a prípravu rolád, prípadne sa dajú z neho pripraviť aj rezne.

## Pozri aj
* steak
* bravčové mäso
* hovädzie mäso
* teľacie mäso

## Referencie

Kategória:Mäso
Kategória:Hovädzie mäso
Ig Nobelova cena

[vpravo|náhľad|Experiment s [Magnetická levitácia|magnetickou levitáciou živej žaby zaistil Andrému Geimovi a Michaelovi Berrymu Ig Nobelovu cenu za fyziku za rok 2000. Geim v roku 2010 získal naozajstnú Nobelovu cenu za fyziku za výskum grafenu.]]

**Ig Nobelova cena** je americké ocenenie parodujúce Nobelovu cenu. Ceny každý rok v októbri udeľuje časopis *Annals of Improbable Research* (slovensky *Anály nepravdepodobného výskumu*) za neobvyklé alebo triviálne výsledky vedeckého výskumu. Komisia, ktorá ceny udeľuje, je zložená z nositeľov skutočných Nobelových cien. Odovzdávanie cien prebieha na Harvardovej univerzite a je nasledované prednáškami novo ocenených na Massachusettskom technologickom inštitúte.

Prvé Ig Nobelovej ceny boli udelené v roku 1991 za objavy, ktoré "nemôžu alebo by nemali byť opakované". Časopis ale neskôr pozmenil definíciu ceny na ocenenie za objavy, ktoré majú ľudí "najskôr rozosmiať a potom ich donútiť zamyslieť sa", s cieľom poukázať na to, že aj najabsurdnejšie sa javiace objavy môžu priniesť užitočné poznatky. Ročne je udeľovaných 10 cien v mnohých kategóriách, medzi ktoré patrí napr. fyzika, chémia, fyziológia/medicína, literatúra a mier.

Udelenie niektorých cien vyjadruje kritiku (napr. dve ceny za výskum homeopatie, ceny za "vedecké vzdelávanie" Rade pre vzdelanie štátov Kansas a Colorado kvôli ich postoju k vyučovaniu evolúcie alebo cena pre prorokov konca sveta), ale častejšie sa snažia upozorniť na vedecké výskumy s humornou alebo nečakanou témou. Medzi príklady patrí výskum pravidlá piatich sekúnd, objav, že ľudská prítomnosť sexuálne vzrušuje pštrosy, alebo vyhlásenie, že čierne diery spĺňajú všetky technické požiadavky, aby sa v nich nachádzalo peklo.

V roku 2010 sa Andrej Konstantinovič Gejm stal prvým človekom, ktorý získal ako Nobelovu cenu, tak Ig Nobelovu cenu.

Cena je venovaná fiktívnemu bratovi slávneho Alfreda Nobela - Ignác Nobel. Názov "Ig Nobel prize" je súčasne slovnou hračkou; rovnako vyslovovaní anglický výraz *ignoble* znamená "potupný", "sprostý" či "nešľachetný". Pri udelení ceny sa však používa trochu iná výslovnosť / ˌɪɡnoʊbɛl /, teda ako pri názve Nobelovej ceny (s */ bɛl / bel /* v poslednej slabike), nie ako *ignoble*, ktoré sa vyslovuje /ɪɡnəʊ.bl̩/, v americkej angličtine /ɪɡnoʊ.bl̩/.

Z českých vedcov získali v roku 2014 Ig Nobelovu cenu Jaroslav Flegr, Jan Havlíček a Jitka Hanušová-Lindová (spolu s ďalším zahraničným výskumným tímom) za výskum toxoplazmózy, respektíve "výskum, či vlastníctvo mačiek ohrozuje duševné zdravie". V tom istom roku získali Ig Nobelovu cenu tiež Vlastimil Hart, Petra Nováková, Erich Pascal Malkemper, Sabine Begall, Vladimír Hanzal, Miloš Ježek, Tomáš kust, Veronika Němcová, Jana Adámková, Kateřina Benediktová, Jaroslav Červený a Hynek Burda za výskum magnetorecepcie živočíchov, respektíve "dôkladné zdokumentovanie toho, že keď psy defekujú alebo urinujú, uprednostňujú orientáciu telesnej osi podľa siločiar magnetického poľa v severo-južnom smere".

## Referencie


## Externé odkazy
*  Oficiálne stránky Ig Nobel Prize
*  Zoznam minulých cien

## Zdroj
* 
* 

Kategória:Anticeny
Kačica pestrá

**Kačica pestrá** (iné názvy: **chrapačka dvojškvrnná**, **kačica dvojškvrnná**, **kačica formosa**, **kačica dvojpása**; lat. *Sibirionetta formosa*)
je zúbkozobec z čeľade kačicovité (*Anatidae*). Obýva Sibír. Podľa Medzinárodnej únie na ochranu prírody a prírodných zdrojov kačica pestrá patrí medzi najmenej ohrozené druhy, trend celkovej populácie je stúpajúci. Boli zaznamenané zvyšujúce sa počty zimujúcich v Južnej Kórei, rozšírovanie sa a nárast populácie v Číne a pomalý nárast stavov v Japonsku.

## Výskyt a stav na Slovensku
Na Slovensku bol pozorovaný jeden samček 11. novembra v roku 2012 v Chránenom vtáčom území  Žitavský luh. 

## Referencie


## Iné projekty

## Externé odkazy
 
* 

Kategória:Kačicovité
Kategória:Najmenej ohrozené druhy
Kategória:Vtáky na Slovensku
Psyktér

[náhľad|[Atika (kraj)|Atický čiernofigúrový psyktér, zobrazujúci symposion, cca 510 pred Kr., Staatliche Antikensammlungen, Mníchov]]
**Psyktér** (*psyktér*) je typ starogréckej keramickej nádoby.
 
Psyktér (mn. č. *psyktéres*, doslova „*chladiaca nádoba*“), keramická nádoba na vyššej širokej nôžke, s baňatým telom a dvomi malými rúrkovitými uchami (aj bez nich), slúžila na chladenie vína. Naplnená vínom sa umiestňovala do kratéra, v ktorom bol sneh či voda s ľadom. Tento typ nádoby sa používal len v 6. a v 1. polovici 5. storočia pred Kr. Na tento účel slúžila aj psyktér-amfora, nádoba s dvojitými stenami, kde sa oddeleným lievikom nalievala ľadová voda, ktorá obklopila víno umiestnené v hlavnom tele nádoby.
 
Sú známe dva typy psyktérov. Jeden má rúrkové držadlo, cez ktoré mohla byť pretiahnutá šnúrka na zdvíhanie nádoby. Tento typ má obvykle zúžený nalievací otvor (aj s pokrievkou) a má dvojstupňovú vysokú nohu. Druhý typ, psyktér bez úchytiek alebo pokrievky, má robustnú torusovú nohu (dvojstupňový torus alebo zvislý) a krátky krk. Ich priemerná výška je približne 30 cm.
   
## Tvary

Psykter warrior Louvre F319.jpg|*Atický čiernofigúrový psyktér, caa 525 – 500 pred Kr.*
1075 - Keramikos Museum, Athens - 5th century BC psykter - Photo by Giovanni Dall'Orto, Nov 12 2009.jpg|Čiernofigúrový psyktér (s rúrkovitými uchami), 5. stor. pred Kr., Archeologické múzeum Kerameikos, Atény''
Antikensammlung Berlin 268.JPG|Chalkidská psyktér-amfora, cca 540 pred Kr.

 
## Referencie a bibliografia

 
## Pozri aj
* Typológia starogréckej keramiky

Kategória:Staroveká grécka keramika
Kategória:Nádoby
Karé

**Karé** môže byť:
*mäso z časti chrbta jatočného zvieraťa (v užšom zmysle len ošípanej), pozri karé (mäso)
*vo vojenstve: v minulosti štvorhranný útvar pechoty, ktorý mal s nabitými zbraňami odraziť útok jazdectva, pozri karé (vojenstvo)
*v tanci:  štvorcový útvar figurálnych spoločenských tancov, pozri karé (tanec)

## Zdroje
*karé. In: Veľký slovník cudzích slov 2000, S. 603
*karé. In: Všeobecný encyklopedický slovník G-L, 2002 , S. 521
*karé. In: Slovník cudzích slov (akademický) 2005
Cillian Murphy

**Cillian Murphy** (* 25. máj 1976, Douglas, Cork, Írsko) je írsky divadelný a filmový herec.

## Životopis
Narodil sa v Douglase v grófstve Cork ako najstarší zo štyroch detí školského supervízora a učiteľky francúzštiny, má mladšieho brata Páidiho a dve sestry – Sile/Sheilu a Orlu. Ako tínedžer hrával rugby a čítal knihy. Po ukončení štúdia na vysokej škole Presentation Brothers College Cork vyštudoval právo na University College Cork v Corku.

Murphy sa preslávil napríklad vďaka roli Roberta Fishera vo filme *[[Počiatok (film)|Počiatok]]*. Bol nominovaný aj na cenu Zlatý glóbus za výkon vo filme *[[Raňajky na Plute]]*. Zásadnú rolu stvárnil aj vo filme *[[Batman začína]]*, kde hral protivníka hlavnému hrdinovi. Ďalej hral vo filme *Nočný let*, v ktorom stvárnil postavu mafiána. Od roku 2013 až do roku 2022 hral v seriáli *[[Peaky Blinders (seriál)|Peaky Blinders]]*, kde stvárňoval postavu Thomasa Shelbyho. V roku 2016 hral vo filme *[[Operácia Anthropoid (film)|Operácia Anthropoid]]*, kde stvárnil postavu Jozefa Gabčíka. V roku 2023 stvárnil vo filme Christophera Nolana *[[Oppenheimer (film)|Oppenheimer]]* rolu  Roberta Oppenheimera, jadrového fyzika, ktorý sa podieľal na vývoji prvých jadrových zbraní v rámci projektu Manhattan. Za túto rolu obdržal Zlatý glóbus, cenu BAFTA a Oscara za najlepší herecký výkon. 

Od roku 2004 je ženatý s Yvonne McGuinnessovou a majú spolu dvoch synov. Bol vegetariánom.

## Ocenenia
Murphy získal cenu Drama Desk za najlepšie divadlo jedného herca/herečky.

## Referencie

## Iné projekty

## Externé odkazy
* 

Kategória:Írski filmoví herci
Kategória:Írski televízni herci
Kategória:Írski divadelní herci
Kategória:Držitelia Drama Desk
Kategória:Držitelia Oscara za najlepší mužský herecký výkon v hlavnej úlohe
Kategória:Absolventi University College Cork
Peaky Blinders (seriál)

***Peaky Blinders*** je britský televízny seriál, ktorého námet napísal Steven Knight, a ktorý produkoval Caryn Mandabach. Hlavnú rolu hrá Cillian Murphy. Seriál sa vysielal od 13. septembra 2013 do 3. apríla 2022 na televiznej stanici BBC Two a neskôr na BBC One. Spolu bolo odvysielaných 36 častí počas šiestich sérií.

## Dej

Dej seriálu je dosadený do 20. rokov 20. storočia, bezodkladne po prvej svetovej vojne a koncentruje sa na postavu Thomasa Shelbyho, lídra gangu Peaky Blinders, pôsobiaceho v Birminghame. Hlavným antagonistom v 1. a 2. sérii je inšpektor Chester Campbell (Sam Neill), a v 3. kňaz John Hughes . 4. séria sa zameriava na boj gangu s talianskou mafiou z New Yorku, ktorej velí Luca Changretta (Adrien Brody). V 5. sérii je to britský politik a fašista Oswald Mosley (Sam Claflin). 6. séria sa zameriava na problémy Thomasa Shelbyho a ukončení celého seriálu.

## Obsadenie
* Cillian Murphy ako Thomas „Tommy“ Shelby, líder gangu a najvplyvnejší člen rodiny. Zúčastnil sa prvej svetovej vojny, za ktorú získal ocenenie. Nejaký čas bojoval s posttraumatickou stresovou poruchou.
* Sam Neill ako inšpektor Chester Campbell (1.–2. séria) írskeho pôvodu. Neúprosný nepriateľ gangu vedie boj proti „krížovej výprave“ gangu Peaky Blinders.
* Helen McCroryová ako Polly Grayová (Shelbyová), teta súrodencov Shelbyových. Keď Shelbyovci bojovali na západnom fronte, zaoberala sa otázkami gangu. Jej synom je Michael.
* Paul Anderson ako Arthur Shelby, najstarší z bratov a najviac prchký, neurotický. Jeho postavu vo veľkej miere formoval jeho pobyt na vojne.
* Annabelle Wallisová ako Grace Burgessová (1.–3. séria), bola agentka spolupracujúca z inšpektorom Campbellom, spojená s Tommym.
* Sophie Rundlová ako Ada Thornová, ako jediná zo súrodencov nie je priamo zapojená do záležitostí gangov. Bola spojená s komunistom Freddym Thornom.
* Joe Cole ako John Shelby, mladší brat Tommyho a Arthura, veterán prvej svetovej vojny a jeden z lídrov gangu.
* Tom Hardy ako Alfie Solomons (2.–6. séria), líder židovského gangu v meste Camden Town.
* Finn Cole ako Michael Gray (2.–6. séria), syn Polly.
* Paddy Considine ako otec John Hughes (3. séria), člen Economic League.
* Adrien Brody ako Luca Changretta (4. séria), líder talianskej mafiánskej rodiny v New Yorku, ktorý spustí vendetu prot rodine Shelby.
* Sam Claflin ako Oswald Mosley (5.-6. séria), britský politik a fašista, v roku 1930 líder Britskej Únie fašistov

## Série a časti

### 1. séria (2013)

### 2. séria (2014)

### 3. séria (2016)

### 4. séria (2017)

### 5. séria (2019)

### 6. séria (2022)

## Ocenenia
V roku 2015 získal seriál cenu Irish Film & Television Academy (IFTA) za najlepšie kostýmy a cenu BAFTA za najlepšiu hudbu a fotografie.

## Referencie

## Externé odkazy
* 

## Zdroj

Kategória:Televízne seriály BBC
Kategória:Britské televízne seriály
Kategória:Televízne seriály z roku 2013
Milan Ondrík

**Milan Ondrík** (* 3. máj 1980, Dolný Kubín
) je slovenský herec a rezbár.

## Životopis
Vyrastal v dedine Liesek. Pochádza zo šiestich detí. Odmalička uvažoval, že bude futbalistom. Po starom otcovi zdedil výtvarný talent a venoval sa rezbárstvu. Študoval na Vysokej škole múzických umení v Bratislave v ročníku Petra Mankoveckého a Zuzany Kronerovej, ktorú absolvoval v roku 2002.

Bol dlhoročný člen v Divadle Andreja Bagara v Nitre. Vďaka svojmu hereckému výkonu zapôsobil a zaujal aj slovinského režiséra Diega de Brea, keď hľadal predstaviteľa Coriolana pre rovnomennú hru Williama Shakespeara v Slovenskom národnom divadle. Od roku 2011 je členom umeleckého súboru Činohry SND. 

Počas svojej hereckej kariéry si zahral všetko od ruskej klasiky cez slovenské diela po súčasnú svetovú drámu, ako napríklad *[[Mŕtve duše]]*, *[[Statky-zmätky]]*, *Koniec hry* a *Portia Coughlan*. Väčšiu popularitu však získal vďaka účinkovaniu v známom slovenskom seriáli *[[Panelák (seriál)|Panelák]]*, kde stvárnil postavu Nora.

Žije v Nitre so svojou partnerkou a herečkou Zuzanou Moravcovou, s ktorou má tri deti.

## Ocenenia
V roku 2016 získal cenu Slnko v sieti za Najlepší mužský herecký výkon vo filme *[[Eva Nová]]* a v roku 2019 cenu IFF v Karlových Varoch za najlepší mužský herecký výkon v dráme *[[Nech je svetlo]]*.

## Filmografia (výber)

* 2022: *[[Čierne na bielom koni]]*
* 2024: *[[MIKI]]*
* 2025: *Černák*

## Referencie

## Externé odkazy
* 
* 

Kategória:Držitelia Slnka v sieti
Kategória:Držitelia ceny Igric
Kategória:Slovenskí filmoví herci
Kategória:Slovenskí divadelní herci
Kategória:Slovenskí televízni herci
Kategória:Absolventi Vysokej školy múzických umení
Kategória:Členovia Divadla Andreja Bagara
Kategória:Osobnosti z Lieseka
Kategória:Držitelia Krištáľového krídla
Peter Baláž (ekonóm)

Prof. Ing. **Peter Baláž**, PhD. (* 23. september 1954, Skalica – † 21. august 2019) bol slovenský ekonóm, odborník v oblasti medzinárodného obchodu.

## Životopis
Roku 1978 získal inžiniersky titul na Obchodnej fakulte Ekonomickej univerzity v Bratislave. Následne pokračoval získaním titulu CSc. (dnes PhD.) v roku 1983. Titul docent získal roku 1990 a roku 1997 mu vtedajší prezident Michal Kováč udelil titul profesor. V rokoch 1990 - 1997 bol dekanom Obchodnej fakulty Ekonomickej univerzity v Bratislave. Od roku 2001 až do svojej smrti bol na fakulte vedúci Katedry medzinárodného obchodu. 

Bol poradca ministerky financií Brigity Schmögnerovej a ministrov hospodárstva Ľubomíra Haracha a Juraja Miškova. Bol podpredseda predstavenstva Západoslovenskej energetiky a predseda jej dozornej rady, predseda dozornej rady Slovenského plynárenského priemyslu a členom dozornej rady Tatrabanky.

## Referencie

Kategória:Slovenskí ekonómovia
Kategória:Slovenskí vysokoškolskí pedagógovia
Kategória:Slovenskí univerzitní profesori
Kategória:Absolventi Obchodnej fakulty Ekonomickej univerzity v Bratislave
Kategória:Dekani Obchodnej fakulty Ekonomickej univerzity v Bratislave
Kategória:Vyučujúci na Obchodnej fakulte Ekonomickej univerzite  v Bratislave
Kategória:Osobnosti zo Skalice
Michalov jarok

**Michalov jarok** je krátky, málo vodnatý potok VI. rádu na Záhorí, v okrese Malacky, v katastrálnom území obce Pernek. Je to prirodzený vodný tok horského charakteru, jeho dĺžka predstavuje 0,730 km a plocha povodia činí 0,534 km². Pramení vo výške  a ústi zľava do Perneckého potoka, v nadmorskej výške 

## Prameň
Pramení v podmočenom mladom listnatom lese, v nadmorskej výške , na severnom svahu vrchu Gašparová (), v Pezinských Karpatoch (podcelok Malých Karpát), v časti Kuchynská hornatina.

## Opis toku
Najprv potok tečie približne severným smerom, na rozhraní vyrasteného lesa a mladiny. Potom sa oblúkom stáča na severovýchod, preteká v dorastenom listnatom lese a neskôr sa tok mierne presmeruje na severovýchodosever. Viac-menej týmto smerom už definitívne pokračuje k svojmu ústiu, kde sa ešte presne pred ním križuje s vysokonapäťovým vedením. Nakoniec sa blízko chatovej oblasti vlieva do Perneckého potoka, v nadmorskej výške , ako jeho ľavostranný prítok.

## Referencie

## Zdroje
* Základná mapa ZBGIS
* Názvy tokov na Starých mapách

Kategória:Povodie Moravy
Kategória:Potoky na Slovensku
Kategória:Záhorie
Kategória:Vodné toky v Malých Karpatoch
Kategória:Pernek
Kategória:Vodné toky v okrese Malacky
Panenka

**Panenka** môže byť:
*trochu zastarano: dievča
*staršie, nesprávne alebo nárečovo: bábika na hranie
*zastarano alebo nárečovo: panna (v základnom význame toho slova) alebo zdrobnenina slova panna, dnes ešte najmä v spojení Panenka Mária, pozri panna (žena)
*hovorovo alebo nespisovne: panenská sviečkovica
*nárečovo alebo nespisovne: očná zrenica
*nárečovo:
**medovníková figúrka v tvare dievčaťa
**typ červených homoľovitých jabĺk, pozri panenka (jablko)
**závesný vankúšik na odkladanie ihliel, pozri vankúš a ihla
**guľovitá drevená zátka do vínneho suda, pozri zátka a sud
**guľovitá vrchná časť rúčky na cepoch, pozri rúčka a cepy
*nespisovne: hydraulický alebo skrutkový zdvihák, pozri hydraulický zdvihák a skrutkový zdvihák
*v biológii:
**starší slovenský názov vtáčieho rodu Lonchura, dnešný názov: mníška, pozri Lonchura
**vedecký názov rodu vyhynutých lastúrnikov, pozri Panenka (rod lastúrnikov)
**ľudovo: mak vlčí
*španielsky futbalový časopis, pozri Panenka (časopis)
*film:
**česko-slovenský z roku 1980, pozri Panenka (film z roku 1980)
**česko-slovenský z roku 1938, pozri Panenka (film z roku 1938)
*priezvisko, napr.:
**Antonín Panenka (* 1948) – český futbalista
**Jan Panenka (1922–1999) – český klavírista

## Zdroje (pre časť so všeobecnými významami)

*panenka. In: Krátky slovník slovenského jazyka 2003
*panenka. In: Slovník slovenského jazyka (Peciar)
*panenka. In: BERNOLÁK, A.: Slowár Slowenskí Češko-Laťinsko-Ňemecko-Uherskí
*panenka. In: Slovník slovenských nárečí II, 2006, S. 714-715
*panenka. In: 
*
Sviečkovica

**Sviečkovica** (o synonyme **sviečková** pozri nižšie) môže byť:
*pravá sviečková, t.j. a) u hovädzieho dobytka pozdĺžny sval približne medzi bedrovou kosťou a prvým bedrovým stavcom, resp. príslušné (veľmi kvalitné) mäso, b) panenská sviečkovica, t.j. sval resp. mäso u ošípaných obdobný(-né) tomu u hovädzieho dobytka, pozri sviečkovica (mäso)
*jedlo z pravej sviečkovej alebo z podobného mäsa, a to najmä:
** sviečková pečienka (=pečená sviečkovica; t.j. rôzne upravená pečená pravá či falošná sviečkovica)
** sviečkovica na smotane (=sviečková na smotane; t.j. jedlo z hovädzej falošnej (zriedkavo z pravej) sviečkovice, bravčovej panenskej sviečkovice, teľacieho mäsa, králičieho mäsa, srnčieho mäse či podobného mäsa v spojení s určitou omáčkou)
*falošná sviečkovica (=nepravá sviečkovica, t.j. a) okrúhle pliecko [=židovská sviečkovica, čiže určitý hovädzí sval nad prednou končatinou], b) valec [=biela pečeň, čiže určitý hovädzí sval na zadku - konkrétne pološľachovitý sval], c) jedlo označené ako sviečkovica, ale vyrobené z iného mäsa než z pravej sviečkovice)

## Poznámka
Synonymom slova sviečkovica je slovo **sviečková**. Slovo sviečková je bohemizmus, ktorý sa v slovenčine v závislosti od zdroja hodnotí ako menej vhodný alebo ako nesprávny alebo ako hovorový výraz.

## Zdroje
František Beer

**František Beer,** M.M. (* 1989, Košice) je slovenský organista a komunálny politik, starosta košickej mestskej časti Myslava.

Zastáva funkciu arcidiecézneho organológa Košickej arcidiecézy a je tiež jedným zo znalcov Hudobnej subkomisie Liturgickej komisie Konferencie biskupov Slovenska. 

Je popularizátorom a priekopníkom liturgickej hudby a kancionálových piesní na Slovensku. Niektorými je považovaný aj za virtuóza. Vydal viaceré predohry k piesňam Jednotného katolíckeho spevníka. 

## Život

### Štúdium a organová hudba
František Beer je rodákom z Košíc – Myslavy, narodil sa v roku 1989. Najprv študoval klavír na základnej umeleckej škole, pri hudbe ostal a pokračoval v štúdiu na Konzervatóriu v Košiciach v odbore *cirkevná hudba* pod vedením Klementa Rečla. Štúdium v Košiciach ukončil v roku 2009 maturitou. Vzdelával sa ale naďalej, a to na Cirkevnom konzervatóriu v Bratislave v triede Mareka Vrábela, ktorého brány opustil roku 2011. Je absolventom bakalárskeho stupňa štúdia cirkevnej hudby na Lübeckej hudobnej akadémii (*Musikhochschule [[Lübeck]]*) v Nemecku, študoval tam v organovej triede Franza Danksagmüllera. Svoje štúdiá ukončil získaním titulu Master of Music.

Pôsobil ako organista Dominikánskeho kostola v Košiciach, v roku 2015 bol asistentom organistu v chráme sv. Jakuba v Lübecku. Podľa jeho videí v sieti YouTube je zrejmé, že na organe hráva aj v košickom Dóme svätej Alžbety, košickom Premonštrátskom kostole či kostole sv. Bartolomeja v Košicach – Myslave.

Dňa 1. júna 2018 bol Mons. Bernardom Boberom, košickým arcibiskupom metropolitom, menovaný do funkcie arcidiecézneho organológa.

Na plenárnom zasadnutí Konferencie biskupov Slovenska v dňoch 10. a 11. októbra 2022 bola schválená jeho nominácia ako znalca Hudobnej subkomisie Liturgickej komisie Konferencie biskupov Slovenska. Menovací dekrét mu odovzdal biskup Marek Forgáč, ktorý Hudobnej subkomisii predsedá, na zasadnutí subkomisie dňa 22. novembra 2022.

### Poslanec
Vo voľbách do orgánov samosprávy obcí dňa 29. októbra 2022 bol zvolený za starostu košickej mestskej časti Myslava. Úrad starostu prevzal zložením sľubu na ustanovujúcom zasadnutí miestneho zastupiteľstva konaného dňa 28. novembra 2022.

## Tvorba
František Beer vydal nasledujúce diela:

* Adventné predohry k piesňam JKS 1 – 33,
* Zbierka predohier k eucharistickým piesňam JKS (260 – 303),
* Vianočné predohry k piesňam JKS.

## Referencie


## Pozri aj

* Jednotný katolícky spevník

## Externé odkazy

* Dielo Františka Beera

Kategória:Slovenskí organisti
Kategória:Osobnosti z Košíc
Kategória:Starostovia košických mestských častí
Kategória:Narodenia v 1989
Basketbal na Panamerických hrách 2019

**Basketbal na Panamerických hrách 2019** bol basketbalový turnaj v rámci multišportového podujatia Panamerických hier 2019. Konal sa v Lime, v Peru v dňoch od 27. júla do 10. augusta 2019, za účasti 8 mužských a 8 ženských tímov. Basketbalový turnaj sa na hrách organizuje od roku 1951, a toto bolo jeho 18. vydanie. Zápasy sa odohrali v aréne Coliseo Eduardo Dibos s kapacitou 4 600 divákov. V mužskej kategórii získala titul , ktorá vo finálovom zápase zvíťazila nad . Víťazom v ženskej kategórii sa stala , ktorá vo finále vyhrala nad .  Okrem klasického basketbalu sa prvýkrát organizovali aj turnaje v basketbale 3x3.

## Kvalifikácia
Obe družstvá domáceho Peru boli zo súťaže stiahnuté, nakoľko FIBA sankciovala Peruánsku basketbalovú federáciu. 
 
;Muži 

Pozn.: Číslo v zátvorke udáva umiestnenie vo svetovom rebríčku FIBA k februáru 2019. 

;Ženy

Pozn.: Číslo v zátvorke udáva umiestnenie vo svetovom rebríčku FIBA k októbru 2018. 
 
## Aréna

## Nasadenie do výkonnostných košov
Losovanie prebehlo 23. mája 2019 a družstvá boli nasadené do výkonnostných košov nasledovne:
;Muži

;Ženy

## Výsledky
### Muži
#### Základné skupiny
##### Skupina A

##### Skupina B

#### Play-off
##### Stretnutie o 7. miesto

##### Stretnutie o 5. miesto

##### Semifinále

##### Stretnutie o 3. miesto

##### Finále

----

### Ženy
#### Základné skupiny
##### Skupina A

##### Skupina B

#### Play-off
##### Stretnutie o 7. miesto

##### Stretnutie o 5. miesto

##### Semifinále

##### Stretnutie o 3. miesto

##### Finále

## Konečné poradie

;Muži

;Ženy

## Referencie

## Externé odkazy
* Basketbal na oficiálnej stránke Panamerických hier 2019  //
* Oficiálna stránka Panamerickej športovej organizácie /

## Zdroje
* Basketbalový turnaj na štatistickej stránke hier  
* Basketbalový turnaj mužov a žien Panamerických hier 2019 na stránke todor66.com 
* Basketbalový turnaj mužov a žien Panamerických hier 2019 na stránke the-sports.org 

Kategória:Basketbal v 2019
Kategória:Basketbal na Panamerických hrách
Kategória:Panamerické hry 2019
Stehno

**Stehno** alebo **femur** môže byť v zoológii:
*horná časť dolnej končatiny človeka alebo podobná časť zadnej končatiny iného suchozemského stavovca, pozri stehno (časť končatiny stavovcov)
*jedna z častí končatiny článkonožcov, pozri stehno (článkonožce)

**Stehno** môže byť aj:
*výsekový druh mäsa z hornej časti zadnej končatiny jatočného dobytka a jatočnej hydiny (pri hydine zahŕňa nielen mäso zo stehna v zoologickom ponímaní, ale aj mäso z oblasti holennej kosti), pozri stehno (mäso)
*priezvisko, napr.:
** František Stehno (*1949) - českého tréner vodného lyžovania, česko-slovenský vicemajster sveta a majster Európy
** Pavel Stehno (*1983) - český šachista 

**Femur** môže byť aj: stehnová kosť

## Zdroje (okrem časti o priezviskách)
* stehno. In: 
* stehno. In: 
* Femur. In: Lexikon der Biologie. [CD-ROM] München : Elsevier, Spektrum, Akad. Verl., 2005. ISBN 3-8274-0342-1. 
* femur. In: 
* Topografická anatómia ľudského tela
Castelnau-Magnoac

**Castelnau-Magnoac** môže byť:
* francúzsky kantón, pozri Castelnau-Magnoac (kantón)
* francúzska obec, pozri Castelnau-Magnoac (obec)
Haitzov zákon

náhľad|Ilustrácia Haitzovho zákona. Množstvo svetla vyrobené LED čipom (červená) a náklady na jeden lumen (modrá) ako funkcia času.
**Haitzov zákon** () popisuje pozorovanie a predpoveď neustáleho vylepšovania technológie luminiscenčných diód. Podľa neho každých desať rokov klesnú náklady na jeden lumen (ako jednotku užitočného svetla) desaťnásobne a množstvo svetla vytvorené LED čipom stúpne dvadsaťnásobne. Je považovaný za analógiu k Moorovmu zákonu. Obidva zákony sa opierajú o zlepšovanie procesu výroby polovodičových súčiastok.

Zákon je nazvaný po Rolandovi Haitzovi, vedcovi zo spoločnosti Agilent Technologies. Širšiemu publiku bol prvýkrát prezentovaný na konferencii *Strategies in Light 2000*

## Zdroj

Kategória:Osvetlenie
Kategória:Polovodiče
Ján Bernát

**Ján Bernát** (* 10. január 2001, Prešov) je profesionálny slovenský futbalista hrajúci za slovenský klub MŠK Žilina ako záložník.

## Klubová kariéra
### Žilina
Bernát debutoval za prvý tím Žiliny vo Fortuna lige 2. marca 2019 v zápase proti Zlatým Moravciam.

## Externé odkazy
* Profil hráča na oficiálnej stránke klubu MŠK Žilina
* Profil hráča na oficiálnej stránke slovenskej Fortuna ligy
* Profil hráča na stránke Futbalnet
* Profil hráča na stránke Transfermarkt
* Profil hráča na stránke Soccerway

## Zdroj

Kategória:Slovenskí futbalisti
Kategória:Futbaloví stredopoliari
Kategória:Hráči MŠK Žilina
Kategória:Osobnosti z Prešova
Karé (mäso)

náhľad|Bravčové karé bez kosti
alt=|náhľad|Poloha časti mäsa na schematickom znázornení polovice ošípanej
náhľad|Bravčové karé s kosťou

**Karé** (iné názvy: **chrbtovina**; pri ošípaných aj: **pečeň**, hovorovo **pečienka**) je mäso z (rebrovej) časti chrbta jatočného zvieraťa, presnejšie ošípanej, teľaťa alebo barana. V užšom zmysle sa výrazom karé označuje **bravčové karé**, teda karé z ošípanej. 

## Bravčové karé
Je veľmi kvalitnou časťou z chrbtovej časti ošípanej (bravčové mäso). Obsahuje vnútrosvalový tuk v prednej časti, kde nadväzuje na krkovičku. Stredná a koncová časť je naopak bez tuku. Tukové krytie na povrchu svalu je max. do 3 mm. Využíva sa najčastejšie na pečenie v celosti (rolády, kotlety), dusenie (soté) a na prípravu vyprážaných rezňov.

## Referencie

Kategória:Mäso
Chrbtovina

**Chrbtovina** môže byť:
*mäso z chrbta, pozri mäso a chrbát
*karé, pozri karé (mäso)
*zriedkavo: chrbtová kosť
Wikimedián roka

**Wikimedián roka** je každoročne udeľovaná cena za významné úspechy vo wikimedickom hnutí. Založená bola v roku 2011 spoluzakladateľom Wikipédie Jimmym Walesom a tradične sa udeľuje na konferencii Wikimania. Pred rokom 2017 sa cena volala **Wikipedián roka**.

Medzi ocenenými sú Rauan Kenzhekhanuly, „Demmy“, Rémi Mathis, Ihor Kostenko, Emily Temple-Wood, Rosie Stephenson-Goodknight, Felix Nartey, Farhad Fatkullin a Émna Mizouni, taktiež anonymný editor.

Okrem ceny bolo udelených aj sedem Čestných uznaní.

## Ocenenia

### Čestné uznania

## Referencie

## Iné projekty

## Zdroj

Kategória:Wikimedia Foundation
Ty a ja

***Ty a ja*** je ôsmy štúdiový album slovenskej skupiny Hex, vydaný v roku 2010. Producentom albumu bol Marek Rakovický z formácie Lavagance. Na nahrávaní v štúdiu so skupinou spolupracoval Čechomor, raper Vec, Tomáš Sloboda (Le Payaco), či Jana Kirschner.

## Zoznam skladieb
# „Ty a ja“ - 4:01
# „Mám chuť...“ - 4:09
# „Zabehnuté koľaje“ - 3:34
# „35 rokov“ - 3:35
# „Slnko lieči“ - 4:08
# „Prepadlisko  (feat. Jana Kirschner)- 4:37
# „Poďme sa zabávať“ - 4:19
# „Odvaha	4:33
# „Nekonečný príbeh“ (spoluúčinkuje Čechomor, Keltieg) - 3:17
# „Nočná pieseň“ - 4:21
# „Ak chceš odísť“ - 4:54
# „Dýchaj, dýchaj“ (spoluúčinkuje Vec a Fatt Kools) - 3:14

## Výroba albumu
; Skupina Hex
* Peter Dudák (Ďuďo) - spev, vokály, perkusie, basová gitara (11) klávesy, technik nahrávania
* Martin Žúži (Fefe) - gitara, vokály
* Tomáš Dohňanský (Yxo) - basová gitara, vokály
* Tibor Szabados (Tybyke) - bicie, perkusie, vokály
; Hostia
* Mária Dudáková - vokály (4, 5, 12), 
* Zdenka Predná - vokály (6)
* Richard Cifersky - bendžo (5)
* Tomáš Sloboda -  gitara, perkusie, vokály, klávesy
* Vec - rap (12)
* Karel Holas - viola (9)
* Peter Krajniak - viola (10)
* Franta Černý - spev (9) 
* Jana Kirschner - spev (6)
; Výroba
* Tomáš Sloboda - technik nahrávania
* Marek Rakovický - mixáž 
* Maťko Čema - mixáž (10)

## Referencie

Kategória:Albumy skupiny Hex
Kategória:Hudobné albumy z 2010
Polohrúbka materiálu

**Polohrúbka materiálu** je hrúbka materiálu, ktorá zníži veľkosť prechádzajúceho ionizujúceho žiarenia práve o polovicu.  Jeden materiál má rôznu polohrúbku pre rôzne druhy žiarenia a ich energetické spektrá.

## Tieniace vlastnosti
Každé žiarenie má inú prenikavosť materiálom a iným spôsobom s ním interaguje. Preto neexistuje jediné univerzálne a optimálne riešenie.
Všeobecne najlepšiu tieniacu schopnosť majú ťažké prvky, ako napríklad olovo. Pri ťažkých prvkoch však môže vznikať sekundárne žiarenie. Napríklad žiarenie beta sa pri zastavení, alebo zbrzdení (napríklad olovom) môže meniť na brzdné žiarenie. Preto pre žiarenie beta môže byť vhodnejšie tienenie hliníkom, alebo látkami s vysokým obsahom vodíka - voda, polyetylén a pod.

## Tienenie gama žiarenia
Absorpcia žiarenia gama v látke, sa deje nasledujúcimi interakciami:
* Fotoelektrický efekt
* Comptonov efekt
* Tvorba párov elektrón - pozitrón
* Fotojadrová reakcia

### Výpočet poklesu žiarenia
Pre úzky paralelný zväzok gama žiarenia sa jeho zoslabenie v látkach riadi exponenciálnym zákonom

𝐼=𝐼0e^{-\mu x}

*𝐼0 hustota prúdu častíc vstupujúca do materiálu
*𝐼 hustota prúdu častíc vystupujúca z materiálu
*𝜇 lineárny súčiniteľ zoslabenia (lineárny absorpčný koeficient)
*𝑥 vzdialenosť (hrúbka)

**Lineárny súčiniteľ zoslabenia** 𝜇 [m-1]

Pre široký zväzok gama žiarenia, okrem zoslabenia žiarenia pri prechádzaní tieniacou látkou, je potrebné zvážiť rozptýlené žiarenie a vypočítané zoslabené žiarenie za tienením prenásobiť nárastovým faktorom. 

## Polohrúbky materiálov
**Polohrúbka pre [[úzky paralelný zväzok]] žiarenia gama:**

## Referencie

Kategória:Rádioaktivita